रांची. मुख्यमंत्री रघुवर दास ने राज्य के आला अधिकारियों से दो टूक कहा कि उन्हें एक्शन चाहिए। किसी भी मामले में जांच हो रही है, टीम गठन कर रहे हैं, जैसी बातें नहीं चलेगी। उन्होंने कहा कि अगर कोई अपनी समस्या लेकर मुख्यमंत्री के पास आता है और वहां भी उसका समाधान नहीं होगा तो वह कहां जाएगा।
उन्होंने कई मामलों में डीसी को फटकार भी लगाई। कहा, अब लूट की छूट नहीं मिलेगी। काम में गुणवत्ता से कोई समझौता नहीं किया जाएगा। वे बुधवार को सूचना भवन में सीधी बात कार्यक्रम में समीक्षा कर रहे थे।
प्राचार्य का ट्रांसफर नहीं, सस्पेंड करो
किम्मी कुमारी की शिकायत थी कि वह राजकीय महिला पॉलिटेक्निक रांची में सामुदायिक विकास सलाहकार पद पर संविदा पर कार्यरत हैं। प्रभारी प्राचार्य उमेश कुमार उन्हें तंग करते हैं। सीएम ने उच्च शिक्षा सचिव को निर्देश दिया कि वे मामले को देखें। दोषी को स्थानांतरित नहीं, सस्पेंड करें।
शिक्षक की गई नौकरी
एक व्यक्ति ने शिकायत की कि रमेश पांडेय उत्क्रमित मध्य विद्यालय, बरहनिया खांड़ में पारा शिक्षक हैं। वे स्कूल नहीं आते। वे पत्रकार भी हैं। उनका नाम बीपीएल सूची में भी है। सीएम ने सूची से नाम हटाने को कहा। डीसी ने बताया कि उन्हें बर्खास्त करने का आदेश दे दिया गया है।
hin_Deva hin_Deva hin_Deva hin_Deva hin_Deva hin_Deva